Osijek Express

Poziv za nominacije kandidata za Nagradu i priznanja za promicanje mirotvorstva, nenasilja i ljudskih prava „Krunoslav Sukić“ 2024. godine
2024-10-23 - 2024-11-05 | Centar za mir
Centar za mir – Osijek Poziv za nominacije kandidata za Nagradu i priznanja za promicanje mirotvorstva, nenasilja i ljudskih prava „Krunoslav Sukić“ 2024. godine.
Nagrada i priznanja „Krunoslav Sukić“ su namijenjeni pojedincima/kama, organizacijama i institucijama za osobit doprinos u zaštiti i promociji ljudskih prava i sloboda čovjeka i dosljedno promicanje kulture mira i nenasilja u Hrvatskoj i njenom okruženju. Uključuje i inicijative iz zemalja Zapadnog Balkana koje imaju utjecaj na izgradnju mira u Republici Hrvatskoj.
Nominirajte za mirotvorne napore u Hrvatskoj i Zapadnom Balkanu! Nominacije se primaju od 5. rujna do 5. studenoga 2024. godine!
Uvjeti natječaja i online obrasci su objavljeni na mrežnoj stranici Nagrade:
https://krunoslav-sukic.centar-za-mir.hr/obrasci
Predlagati mogu fizičke i pravne osobe. Potrebno je popuniti online prijavni obrazac uz pisane preporuke.
Kategorije:
• Nagrada za promicanje mirotvorstva, nenasilja i ljudskih prava „Krunoslav Sukić“
Nagradu čine plaketa – zahvalnica te novčani iznos od 700 EUR.
• Priznanje za promicanje mirotvorstva, nenasilja i ljudskih prava „Krunoslav Sukić“
Priznanje čini plaketa – zahvalnica.
• Priznanje „Krunoslav Sukić“ KNJIGA GODINE 2023./2024.
Priznanje čini plaketa – zahvalnica.
• Priznanje „Krunoslav Sukić“ MIROTVORNA ŠKOLA
Priznanje čine plaketa – zahvalnica te nagradni edukativno-studijski posjet skupine učenika i učitelja nagrađene škole Osijeku i Vukovaru.
Nagrada je tijekom proteklih šesnaest godina postala prepoznatljivo mjesto okupljanja, zahvale, proslave i ohrabrenja za mirotvorne napore u Hrvatskoj i regiji. Ima nacionalni, regionalni pa i međunarodni doseg. Njen ugled leži u bogatstvu izvrsnosti i posvećenosti njenih dobitnika i dobitnica. Predstavljamo je kao „zajedničko tlo“, laureati se na više načina razlikuju i dolaze iz različitih društvenih slojeva, grupa i generacija, a zajednička je posvećenost miroljubivom društvu.
